Еднасьць у разнастайнасьці абрадаў, формаў і культураў ёсьць вялікім багацьцем Каталіцкай Царквы; яна зьяўляецца скарбам царкоўнай Сулучнасьці, якую мусім рупліва захоўваць, абараняючы яе ад усякай рызыкі ды небясьпекі. Каб застацца вернымі гэтай еднасьці, шматлікія мучанікі на працягу стагоддзяў пралівалі сваю кроў, як сьвятамучанік Язафат – сьвяты вельмі дарагі вам ды ўсім каталікам. Госпад кліча ўсіх нас насьледаваць тых нашых братоў і сёстраў у веры, сьведчаньне якіх зьзяе як яскравы прыклад ды заахвочвае трываць у вернасьці Евангельлю, таксама сярод цяжкасьцяў і выклікаў сучаснага пост-мадэрнага сьвету.